Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: (EGT Megállapodás, II. melléklet, XIII. fejezet, 3. bekezdés) és az 1998. évi XXV. törvény az emberi felhasználásra
Paragraph Index: 278

5. Jóváhagyja az EEÁ Terv hatáskörét, eljárásrendjét, valamint ezek bármely módosítását. B) Eljárásrend I. Fejezet Összetétel I.1. Az EEÁ Terv Bizottsága kizárólag az Európai Együttmûködõ Államok képviselõibõl áll. 2003/144. szám I.2. Az Ügynökség minden tagállamának egy képviselõje megfigyelõként részt vehet a Bizottság ülésein. Az Ügynökség Adminisztratív és Pénzügyi Bizottságának (AFC), az Iparpolitikai Bizottságának (IPC) és a Tudományos Programok Bizottságának (SPC) elnöke hivatalból meghívott az ülésekre, megfigyelõi státuszban. I.3. Minden egyes Európai Együttmûködõ Állam nem több, mint két delegálttal képviselteti magát a Bizottságban. A delegáltként való részvételnek a feltétele az illetékes nemzeti hatóság által kiállított megbízólevél átadása a Bizottság elnökének. I.4. A delegáltat tanácsadók kísérhetik. A tanácsadók nevét és foglalkozását be kell jelenteni az Ügynökség Fõigazgatójának, mielõtt azok részt vennének a Bizottság ülésének munkájában. II. Fejezet Elnökség II.1. A Bizottság az Európai Együttmûködõ Államok képviselõi közül elnököt és alelnököt választ, egyéves idõtartamra. II.2. Ha az elnök akadályoztatva van, az alelnök elnököl helyette. Ebben az esetben az eljáró elnököt ugyanazon jogok és kötelezettségek illetik, mint az elnököt. II.3. A bizottsági üléseket az elnök vezeti. Az elnököt nem illeti meg a delegáltak jogköre. Elnöki funkciójának gyakorlása közben az elnök a bizottság fennhatósága alatt marad. II.4. Azon Európai Együttmûködõ Állam, amelynek a delegáltja az elnöki funkciót ellátja, kinevezhet egy másik delegáltat az elõbbi helyett arra az idõtartamra, ameddig az elnöki funkció ideje tart. III. Fejezet Ülések III.1. A Bizottság üléseit fõszabály szerint az Ügynökség épületeiben tartja, évente nem több mint két alkalommal, közvetlenül az Iparpolitikai Bizottság vagy Adminisztratív és Pénzügyi Bizottság ülését követõen. III.2. Az ülés kezdetén az elnök jelenléti ívet ad közre. III.3. Az Ügynökség tagállamainak, valamint az Adminisztratív és Pénzügyi, az Iparpolitikai, valamint a Tudományos Programok Bizottsága elnökeinek részvétele a bizottsági üléseken soha nem jelenthet számukra szavazati jogot. III.4. A Bizottság minden egyes ülésén maghatározza a következõ ülés idõpontját. Szükség esetén az elnök módosíthatja az ülés kijelölt idõpontját. III.5. Az elnök rendkívüli bizottsági üléseket hívhat össze, akár saját kezdeményezésre, akár az Európai Együttmûködõ Államok többségének kérésére. Ezen ülések összehívásakor az elnök törekszik arra, hogy az ülés idõpontja igazodjon az Iparpolitikai vagy az Adminisztratív és Pénzügyi Bizottság üléséhez. III.6. Az Ügynökség Fõigazgatója az Ügynökség alkalmazottai közül kijelöli azt a személyt, aki ellátja a Bizottság titkári feladatait. III.7. Az elnökkel történt konzultációt követõen a Bizottság titkára elkészíti az ülés tervezett napirendjét, amelyet az Európai Együttmûködõ Államok kézhez kell kapjanak legalább két héttel az ülés elõtt. III.8. Az ülés megnyitását követõen, a szükséges módosításokkal együtt, a bizottság megtárgyalja, majd elfogadja a napirend tervezetet. Új napirendi pont abban az esetben kerülhet a napirend tervezetbe, ha azt a jelen lévõ Európai Együttmûködõ Államok egyhangúlag elfogadják. III.9. Az Ügynökség Fõigazgatója által kijelölt ügynökségi alkalmazottak részt vesznek a Bizottság ülésein. III.10. Minden Európai Együttmûködõ Államnak egy szavazata van. III.11. Ellenkezõ rendelkezés hiányában a Bizottság a döntéseit a jelen lévõ és szavazó Európai Együttmûködõ Államok egyszerû többségi szavazatával hozza. III.12. A jelenlegi eljárásrend bevezetése tekintettel lesz az EEÁ Terve célkitûzéseinek elõsegítésére, és teljesen akkor lesz alkalmazható, ha legalább három EEÁ tagja lett az EEÁ Terve Bizottságnak. IV. Fejezet Az elnök funkciói és feladatai IV.1. Az elnök a jelen szabályoknak megfelelõen irányítja a bizottság tárgyalásait és fenntartja a sorrendiséget az üléseken. Az elnök nyitja meg és zárja be az üléseket, irányítja a megbeszélést, és ha szükséges összefoglalja azt, biztosítja a jelen szabályok betartását, megadja és megvonja a szót, sorrendi kérdésekben dönt, szavazásra bocsátja a javaslatokat, és bejelenti a döntéseket. Az elnök javasolhatja a vita elnapolását vagy bezárását, illetve az ülés elnapolását vagy felfüggesztését. Az elnök megállapítja a határozatképességet az alábbi IV.10. pontnak megfelelõen. IV.2. Az elnök engedélye nélkül senki nem szólalhat fel. A IV.3. pont rendelkezéseinek megfelelõen az elnök szó- 2003/144. szám lítja a felszólalókat abban a sorrendben, ahogyan szólásra jelentkeztek. Az elnök rendreutasíthatja azt a felszólalót, aki felszólalásában eltér a tárgytól. IV.3. Az ülésen EEÁ delegált is kezdeményezhet rendreutasítást. Az elnök azonnal dönt az indítványról. Bármely EEÁ delegált fellebbezhet az elnök döntése ellen. Ebben az esetben a fellebbezést megvitatják, és szavazásra bocsátják. Amennyiben a jelen lévõ és szavazó EEÁ delegáltak többsége nem tartja fenn a fellebbezést, az elnök döntése marad fenn. A EEÁ delegáltak rendreutasíthatóak, ha felszólalásuk eltér a tárgytól. IV.4. A Bizottság minden más javaslatot és indítványt megelõzõen a következõ indítványokról dönt elõször, a jelzett sorrendnek megfelelõen: — az ülés felfüggesztése, — az ülés bezárása, — a tárgyalt téma elnapolása, — a tárgyalt témára vonatkozó vita bezárása. IV.5. Ezen indítványok végsõ formájára vonatkozó bármely javaslatot szavazásra kell bocsátani. Bármely EEÁ delegált kívánságára ezt írásban kell benyújtani a Bizottság részére. Ebben az esetben az elnök nem terjeszti be a javaslatot az üléshez addig, ameddig az EEÁ delegáltak, akik az írásbeli formát kérték, nem kapják kézbe a javaslat szövegét. IV.6. Bármikor nyújtanak be módosító indítványt egy javaslathoz, elõször a módosító indítványt kell szavazásra bocsátani. Ha kettõ vagy több módosító indítványt nyújtanak be, a Bizottság elõször arról szavaz, amelyik az elnök döntése szerint tartalmában távolabb van az eredeti javaslattól. Amennyiben egy módosító indítvány elfogadása szükségszerûen magában foglalja egy másik módosító indítvány elutasítását, az utóbbit nem bocsátják szavazásra. IV.7. Bármely EEÁ delegált kérheti egy módosító indítvány részeinek önálló szavazását. Ha ezt a kérést bárki ellenzi, szavazásra kell bocsátani az indítvány részekre bontásának kérdését. IV.8. Ezt követõen bármely EEÁ delegált kívánságára a Bizottság szavaz a végleges módosított javaslatról. IV.9. Abban az esetben, ha kettõ vagy több javaslatot nyújtottak be egy és ugyanazon ügyben, a Bizottság ellenkezõ döntésének hiányában arról szavaznak elõször, amelyik elõbb lett benyújtva. A Bizottság minden egyes szavazás után dönt arról, hogy szavazzanak-e a következõ javaslatról. IV.10. Amennyiben a fenti III.12. pont feltételei szerint a jelen eljárásrend teljes mértékben alkalmazható, az EEÁ Terv Bizottsága határozatképes, ha az Európai Együttmûködõ Államok delegáltjainak többsége jelen van. V. Fejezet Az eljárás nyelve A Bizottság üléseit az ESA azon munkanyelvén kell lefolytatni, amelyet az EEÁ Terv Bizottsága választ. Az ülések összes dokumentuma ezen a nyelven készül. VI. Fejezet Jegyzõkönyv VI.1. A Bizottság titkára minden egyes ülés után jegyzõkönyvtervezetet készít, amely tartalmazza a tárgyalások lényegét és rögzíti az elért eredményeket. VI.2. A jegyzõkönyvtervezetet az ülést követõen, amint lehetséges közre adják. VI.3. A jegyzõkönyvtervezetre vonatkozó módosító indítványokat az EEÁ delegációk a titkárnak küldik meg írásos formában, a közléstõl számított három héten belül. VI.4. Minden egyes ülés elején, a benyújtott módosítások mérlegelése után a Bizottság jóváhagyja az elõzõ ülés jegyzõkönyvét. VII. Fejezet Módosítások Az EEÁ Terve Bizottság hatásköri és eljárási szabályai az EEÁ Terve Bizottság által módosíthatóak, és ehhez az Ügynökség írásbeli egyetértése szükséges.”

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes